da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en et en da en da en de en et da da da en da da da da da da et da da da da da da da da da da da da da en da da da da da sv da da da da da da da da sv da it da da da da da da sv da da ro da da da pt da da da sv en da fi da da hu da nn da da da nl de de de sv da
Gave, arveforskud eller familielån - Guide: Hvad er forskellen?
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Det sker ofte at man står i en situation med sine nærmeste familie, hvor man enten har muligheden for at yde eller selv har behovet for økonomisk bistand. Man ønsker måske at støtte sit barns uddannelse eller start på familielivet, hjælpe sine forældre med en økonomisk håndsrækning for at de kan blive i barndomshjemmet, eller dække et akut hul i en ens samlevers økonomi. Inden man overfører pengene, bør man gøre sig overvejelsen om hjælpen skal ske som en gave, et arveforskud eller om der skal laves et lån.
Udarbejdet af Mette Beck Kofoed
Giver man en gave, skal man holde sig for øje om gaven udløser en afgifts- og skatteforpligtelse, eller om gaven er omfattet af reglerne for afgifts- og skattefrie gaver. Dette afhænger af hvem gaven gives til og hvor stor gaven er.
Har man et ønske om at gaven kun skal tilfalde gavemodtageren, og ikke indgå i gavemodtagerens delingsformue i ægteskabet, skal dette meddeles gavegiver samtidig med gaven gives.
Endelig skal man være opmærksom på, at hvis man f.eks. sidder i uskiftet bo, er der yderligere begrænsninger for dispositionsretten.
Gaver der er givet, kan som udgangspunkt ikke kræves retur og har den umiddelbare virkning, at de mindsker ens egen formue tilsvarende. Selvom man som gavegiver stort set altid, selv har ret til at disponere over sin egen formue i levende live, kan en betydelig gave til f.eks. kun det ene barn, skabe mislyd i familien – både mens gavegiver er i live og ved fordeling af dødsboet efterfølgende.
Det anbefales at man altid opretter et gavebrev når der gives betydelige gaver, der ikke har karakter af sædvanlige lejlighedsgaver.
Her finder du skabelon til gavebrev.
Ønsker man ikke at forfordele en arving frem for de andre, men samtidig ønsker at hjælpe arvingen økonomisk lige nu – kan man overveje om der skal gives et arveforskud.
Et arveforskud er et forskud på den arv, arvingen må forventes at skulle modtage når givers dødsbo skal deles. Det allerede modtagne arveforskud bliver derfor modregnet i arvingens arv, og derved bliver de øvrige arvinger ikke stillet ringere end den arving, der allerede har modtaget penge.
Afgiftsmæssigt beregnes og behandles arveforskud som gaver, og afgiften udløses ved overdragelsen.
Af bevismæssige og afgiftsmæssige årsager anbefales det også her, at man opretter et dokument hvis man giver et arveforskud. Der er ikke formkrav, men der kan oprettes en arveforskudskontrakt og/eller arveforskuddet kan nævnes i et testamente.
Du finder skabelonen til en arveforskudskontrakt her.
Endelig kan man overveje, om man i stedet ønsker at tilgodese eller hjælpe sine nærmeste i form af et lån. Der kan ydes et lån på favorable vilkår som f.eks. et lavtforrentet eller rentefrit familielån.
For at kunne dokumentere et låneforhold, kan man oprette et gældsbrev, hvori betingelserne og vilkårene fremgår. Det må anbefales at der i sådanne familie lånesituationer situationer oprettes et gældsbrev på anfordringsvilkår.
Du kan læse mere om gældsbrev her.
Du kan finde skabelonerne til familielån her.
Ejendomsmægler, Gave, Gældsbrev, Privat, Privatrådgivning
Beskrivelse af gavens størrelse og hvordan den gives
Vilkår for gaven, f.eks. særejebestemmelse
Samt andre relevante bestemmelser
DKK 180 ekskl. moms Start dokumentguide
Ejendomsmægler, Gældsbrev, Handel, Kontrakter, Privat, Privatrådgivning
Oplysning om renter og afdrag
Oplysning om det er et anfordringslån
Samt andre relevante bestemmelser
DKK 180 ekskl. moms Start dokumentguide
Arveforskuddets størrelse og evt. regulering i senere arv
Vilkår for arveforskuddet, f.eks. særejebestemmelse
Samt andre relevante bestemmelser
DKK 236 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte